ગુજરાતી સમાચાર: સુબ્રમણ્યમ સ્વામીએ શોધી કાઢ્યું તાહિર હુસૈનનું આતંકી કનેક્શન | Ib Official Ankit Sharma Killed For Probing Tahir Hussains Bangladesh Terror Links Asks Subramanian Swamy - India News | I Am Gujarat
Gujarati News India સુબ્રમણ્યમ સ્વામીએ શોધી કાઢ્યું તાહિર હુસૈનનું આતંકી કનેક્શન
Updated: Feb 28, 2020 22:27 pm IST
નવી દિલ્હીઃ દિલ્હીમાં થયેલી હિંસામાં ઈન્ટેલિજન્સ બ્યુરોના અધિકારી અંકિત શર્માની હત્યાને લઈને ભારતીય જનતા પાર્ટીના નેતા અને રાજ્યસભાના સાંસદ સુબ્રમણ્યમ સ્વામીએ સનસનીખેજ આરોપ લગાવ્યો છે. તેમણે ટ્વિટ કરીને સરકારને પૂછ્યું છે કે અંકિત શર્માની હત્યા ક્યાંક આમ આદમી પાર્ટીના કાઉન્સિલર તાહિર હુસૈનના ઈશારા પર એટલા માટે તોન નથી કરવામાં આવી કેમ કે તેઓ બાંગ્લાદેશી આતંકવાદીઓ સાથે તાહિર હુસૈનના સંબંધોની તપાસ કરી રહ્યા હતા. જો આવું છે તો આ ઘણો ગંભીર મામલો છે અને સરકારે તેને સ્પષ્ટ કરવું જોઈએ.
અંકિતની હત્યાને લઈને સુબ્રમણ્યમ સ્વામીની ટ્વિટ
સુબ્રમણ્યમસ્વામીએ પોતાની ટ્વિટમાં લખ્યું છે કે, સરકારે આ સ્પષ્ટ કરવાની જરૂર છે કે આઈબીના અધિકારી અંકિત શર્મા બાંગ્લાદેશી આતંકવાદીઓ સાથે તાહિર હુસૈનના સંબંધોના તાર શોધી રહ્યા હોય અને તેના કારણે તાહિરેના ઈશારે તેની હત્યા કરવામાં આવી હોય તેવું બની શકે છે. અકિંતની હત્યા જો બાંગ્લાદેશી આતંકીઓ સાથે તાહિરના સંબંધો પર નજર રાખવા માટે થઈ હોય તો આ ઘણો ગંભીર મામલો છે.
તાહિર હુસૈનની મુશ્કેલીઓ વધી
ઉત્તર-પૂર્વ દિલ્હીના ચાંદબાગ વિસ્તારમાં થયેલી હિંસામાં આઈબી કર્મચારી અંકિત શર્માની કરપીણ હત્યા કરવામાં આવી હતી. અંકિત શર્માના પરિવારજનોએ પણ આમ આદમી પાર્ટીના કાઉન્સિલર તાહિર હુસૈન પર હત્યાનો આરોપ લગાવ્યા છે. તાહિરના ઘરની છત પરથી પેટ્રોલ બોંબ અને પથ્થરો મળ્યા હતા અને ત્યારે તાહિર શંકાના ઘેરામાં આવી ગયા છે. તેમના વિરુદ્ધ એફઆરઆઈ નોંધવામાં આવી છે. એટલું જ નહીં આમ આદમી પાર્ટીએ તેમને સસ્પેન્ડ પણ કરી દીધા છે.